
Parlamentul României

Comisia pentru agricultură, silvicultură, 

industrie alimentară şi servicii  specifice

 Bucureşti, 17.09.2001 

 Nr. 391/XVIII/4


 Comisia juridică, de disciplină şi imunităţi

  Bucureşti, 17.09.2001

  Nr.  781/XVIII/11

RAPORT

asupra proiectului de Lege pentru aprobarea Ordonanţei de urgenţă a Guvernului nr.226/2000 

privind circulaţia juridică a terenurilor cu destinaţie forestieră


În urma examinării proiectului de Lege pentru aprobarea Ordonanţei de urgenţă a Guvernului nr.226/2000 privind circulaţia juridică a terenurilor cu destinaţie forestieră, în şedinţa din 12.09.2001, Comisiile propun ca acesta să fie supus spre dezbatere şi adoptare plenului Camerei Deputaţilor cu următoarele amendamente:

Nr.

crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Articol unic. – Se aprobă Ordonanţa de urgenţă a Guvernului nr.226 din 24 noiembrie 2000 privind circulaţia juridică a terenurilor cu destinaţie forestieră, publicată în Monitorul Oficial al României, Partea I, nr.606 din 25 noiembrie 2000, cu următoarele modificări şi completări:
Articol unic. – Se aprobă Ordonanţa de urgenţă a Guvernului nr.226 din 24 noiembrie 2000 privind circulaţia juridică a terenurilor cu destinaţie forestieră, publicată în Monitorul Oficial al României, Partea I, nr.606 din 25 noiembrie 2000, cu următoarele modificări şi completări:
Ca urmare a modificărilor survenite în textul legii.

2.

După alineatul (2) al art. 2 din ordonanţă se introduc două noi alineate, alin. (3) şi alin. (4), cu următorul conţinut:

" (3) În cazul dobândirii prin acte juridice între vii, proprietatea de fond forestier a dobânditorului nu poate depăşi 100 ha de familie. Prin noţiunea de familie se înţelege soţii şi copiii necăsătoriţi, dacă gospodăresc împreună cu părinţii lor.

(4) Încălcarea prevederilor alin. (2) se sancţionează cu reducţiunea actului juridic până la limita suprafeţei legale.

Deputat: Marian Ianculescu - PSD

Deputat: Ilie Neacşu - PRM

Deputat: Ştefan Popescu Bejat - PD

Deputat: Gheorghe Pribeanu - PRM

Deputat: Ristea Priboi - PSD


Limitarea deţinerii unei proprietăţi forestiere a fost introdusă pentru corelare cu legislaţia referitoare la circulaţia juridică a terenurilor agricole.

 

3.

După articolul 2 din ordonanţă se introduce un nou articol, art. 21, cu următorul cuprins:

" Art. 21. - (1) Cetăţenii străini şi apatrizii nu pot dobândi dreptul de proprietate asupra terenurilor forestiere.

(2) Persoanele juridice străine nu pot dobândi terenuri forestiere în România, prin acte juridice între vii sau pentru cauză de moarte.

(3) În cazul terenurilor ce fac obiectul investiţiilor persoanelor fizice sau juridice străine, sunt şi rămân aplicabile, dispoziţiile legislative în vigoare privind regimul juridic al investiţiilor străine."

Deputat: Marian Ianculescu - PSD

Deputat: Ilie Neacşu - PRM

Deputat: Ştefan Popescu Bejat - PD

Deputat: Gheorghe Pribeanu - PRM

Deputat: Ristea Priboi - PSD


Pentru corelare cu prevederile Legii nr. 54/1998 privind circulaţia juridică a terenurilor.

4.
Text din ordonanţă

Art.3. – Înstrăinarea prin vânzare a terenurilor din fondul forestier proprietate privată se face cu respectarea dreptului de preemţiune al statului, care se exercită prin autoritatea publică centrală care răspunde de silvicultură.
Articolul 3 se va modifica şi va avea următorul conţinut:

" Art. 3. - (1) Vânzarea terenurilor din fondul forestier proprietate privată se face cu respectarea dreptului de preempţiune al coproprietarilor sau vecinilor.

(2) Autoritatea publică centrală care răspunde de silvicultură, prin Regia Naţională a Pădurilor, are drept de preempţiune la vânzările terenurilor din fondul forestier proprietate privată, limitrofe fondului forestier proprietate publică a statului, precum şi pentru enclavele din acesta."

Deputat: Marian Ianculescu - PSD

Deputat: Vasile Moiş - PRM

Deputat: Gheorghe Valeriu - PNL

Deputat: Ştefan Popescu Bejat - PD

Deputat: Kelemen Attila- UDMR


Pentru corelare cu prevederile Legii nr. 54/1998 privind circulaţia juridică a terenurilor.

Pentru administrarea şi exploatarea unitară şi profitabilă a fondului forestier proprietate publică a statului.



5.
Text din ordonanţă

Art.4. – (1) Vânzătorul este obligat să înştiinţeze, în scris, despre oferta de vânzare, unitatea silvică teritorială în raza căreia este situat terenul respectiv.

  (2) Oferta de vânzare va cuprinde numele şi prenumele vânzătorului, suprafaţa şi folosinţa terenului, sarcinile care îl grevează, termenii şi condiţiile vânzării, precum şi locul unde este situat terenul.  
Art.4 se va modifica şi va avea următorul cuprins:

"Art.4. - (1) Vânzătorul va înregistra oferta de vânzare a enclavelor sau a terenurilor forestiere proprietate privată la primăria în raza căreia este înregistrat terenul respectiv. Oferta de vânzare va cuprinde numele şi prenumele vânzătorului, suprafaţa şi categoria de folosinţă, sarcinile care îl grevează, locul unde este situat terenul, termenii şi condiţiile   vânzării, indicând şi preţul cerut.
(2) În aceeaşi zi, secretarul primăriei va afişa oferta, sub semnătură şi cu aplicarea ştampilei la sediul primăriei.

(3) Titularii dreptului de preempţiune, prevăzuţi la art. 3, trebuie să se pronunţe în scris asupra exercitării acestuia, în termen de 30 de zile de la data afişării ofertei de vânzare, în care se va arăta şi preţul oferit. Oferta de cumpărare se înregistrează la primărie.

(4) În cazul în care, în termenul prevăzut la alin.(3), îşi exercită dreptul de preempţiune mai mulţi titulari din categoria prevăzută la art. 3, vânzătorul are dreptul de a alege una din oferte. 

(5) Daca preţul oferit de titularii dreptului de preempţiune din categoriile prevăzute la art. 3 nu este convenabil vînzătorului, acesta poate să vândă terenul cu destinaţie forestieră sau enclava oricărei alte persoane.

(6) Dacă în termenul prevăzut la alin. (3) nici unul dintre titularii dreptului de preempţiune nu şi-a manifestat voinţa de a cumpăra terenul ofertat, acesta se vinde liber.

Deputat: Kelemen Attila - UDMR

Deputat: Birtalan Akos - UDMR

Deputat: Tamas Sandor - UDMR

Deputat: Vasile Moiş - PRM

Deputat: Marian Ianculescu - PSD


Pentru corelare cu prevederile Legii nr. 54/1998 privind circulaţia juridică a terenurilor.

Pentru o mai bună sistematizare a reglementărilor privind metodologia de vânzare a terenurilor forestiere.

6.
Text din ordonanţă

Art.5. – (1) În termen de 30 de zile de la data înregistrării ofertei de vânzare unitatea silvică teritorială se va pronunţa în numele statului, în scris, asupra exercitării dreptului de preemţiune, indicând şi preţul oferit.

(2) Statul are drept de preemţiune la preţ egal şi în condiţii egale.

(3) Dacă preţul oferit de titularul dreptului de preemţiune nu este convenabil vânzătorului, acesta poate să vândă terenul la un preţ superior oricărei alte persoane.

(4) Dacă în termenul prevăzut la alin. (1), titularul dreptului de preemţiune nu şi-a manifestat voinţa de a cumpăra terenul, acesta se poate vinde la preţul convenit între părţi.


Art. 5 se  abrogă.

Deputat: Kelemen Attila - UDMR

Deputat: Birtalan Akos - UDMR

Deputat: Tamas Sandor - UDMR

Deputat: Vasile Moiş - PRM

Deputat: Marian Ianculescu - PSD
Metodologia prevăzută la acest articol a fost completată şi preluată în cuprinsul articolului 4.

7.
Text introdus de Senat

1. La articolul 5, după alineatul (4) se introduce un nou alineat, alin.(5), cu următorul cuprins:

“(5) Metodologia privind calculul preţului minim al terenurilor forestiere proprietate privată care fac obiectul înstrăinării prin vânzare, în condiţiile prevăzute la art.3, se aprobă prin hotărâre a Guvernului, la propunerea autorităţii publice centrale care răspunde de silvicultură, în termen de 60 de zile de la intrarea în vigoare a legii de aprobare a prezentei ordonanţe de urgenţă.”


Se elimină textul propus de Senat.

Deputat: Ilie Neacşu - PRM

Deputat: Marian Ianculescu - PSD
Ca urmare a modificărilor aduse, prevederile acestui alineat au fost preluate şi completate în cadrul art. 95.



8.
Text din ordonanţă

Art.6. – (1) În faţa notarului public, după expirarea termenului de 30 de zile prevăzut la art. 5 alin. (1), dovada respectării prevederilor art. 4 şi 5 se face cu actul eliberat vânzătorului de către unitatea silvică teritorială în a cărei rază  este situat terenul.


Art. 6 se modifică şi va avea următorul cuprins:

" Art. 6.- Dovada publicităţii prevăzute la art. 4 se face în faţa notarului public, la încheierea contractului de vânzare cumpărare în formă autentică, cu actul eliberat vânzătorului de către secretarul primăriei, după expirarea termenului de 30 de zile prevăzut la art. 4, alin. (3)."

Deputat: Kelemen Attila - UDMR
Deputat: Birtalan Akos - UDMR

Deputat: Tamas Sandor - UDMR

Deputat: Vasile Moiş - PRM


Pentru corelare cu modificările aduse la art. 3 şi art. 4.

9.
Text din ordonanţă

Art. 6. -(2) În situaţia în care unitatea silvică teritorială în a cărei rază este situat terenul nu-şi manifestă scris, în termenul de 30 de zile, voinţa de a cumpăra terenul, înstrăinarea terenului de către proprietar se poate face pe baza declaraţiei pe propria răspundere, autentificată, din care să rezulte că unitatea silvică teritorială nu şi-a manifestat, în termenul prevăzut de lege, dorinţa de a cumpăra terenul. Pentru autentificare declaraţia va fi însoţită de dovada înştiinţării în scris a unităţii silvice teritoriale despre oferta de vânzare.
Alin. 2 al art. 6 se abrogă.

Deputat: Cornel Bădoiu - PSD


Textul nu se mai justifica, având în vedere modificările aduse la articolele anterioare.

10.
Text din ordonanţă

Art.7. – (1) Schimbul de terenuri din fondul forestier proprietate privată între persoane fizice sau între persoane juridice de drept privat ori între persoane fizice şi persoane juridice de drept privat se face cu acordul părţilor contractante.


Art. 7 se modifică şi va avea următorul cuprins:

" Art.7.–  Schimbul de terenuri din fondul forestier proprietate privată, în toate cazurile, se încheie în formă autentică.?"

Deputat: Cornel Bădoiu - PSD

Deputat: Vasile Moiş - PRM

Deputat: Neagu Ion - PSD
Pentru rigoare juridică.

11.
Text introdus de Senat

La articolul 7, alineatul (2) va avea următorul cuprins:

“(2) În toate cazurile de schimb de terenuri, actul de schimb se încheie în formă autentică.”


Textul propus de Senat la alin.(2) al art. 7 se elimină.

Deputat: Cornel Bădoiu - PSD

Deputat: Vasile Moiş - PRM

Deputat: Ion Neagu - PSD
Pentru acurateţea textului, prevederile celor două alineate au fost concentrate într-un singur alineat.

12.
Text din ordonanţă

Art.8. – (1) Nerespectarea dispoziţiilor art. 2 alin. (2) şi ale art. 7 alin. (2) atrage nulitatea absolută a contractului de vânzare-cumpărare sau, după caz, a contractului de schimb, iar nerespectarea dispoziţiilor art. 4 şi 5 atrage nulitatea relativă a contractului.
Alin. (1) al art. 8 se va modifica şi va avea următorul cuprins;

Art.8. – (1) Nerespectarea dispoziţiilor art. 2 alin. (2) şi art. 7 atrage nulitatea absolută a contractului de vânzare-cumpărare , după caz a contractului de schimb, iar nerespectarea dispoziţiilor art. 4 atrage nulitatea relativă a contractului.

Deputat: Kelemen Attila - UDMR
Deputat: Birtalan Akos - UDMR

Deputat: Tamas Sandor - UDMR


Pentru corelare cu modificările anterioare.

13.
Text introdus de Senat

La articolul 8, alineatul (2) va avea următorul cuprins:

“(2) Acţiunea în constatarea nulităţii absolute poate fi introdusă de către părţi, procuror sau de orice persoană interesată.”                                           
Textul propus de Senat la alin. (2) al art. 8 se elimină.

Deputat: Vasile Moiş - PRM
Prevederea se regăseşte în Codul de procedură civilă.

14.
Text din ordonanţă

Art.9. – (1) Statul, prin administratorul fondului forestier proprietate publică a statului, poate cumpăra terenuri degradate proprietate privată inapte pentru folosinţă agricolă, care pot fi ameliorate prin împădurire, cuprinse în perimetrele de ameliorare constituite în condiţiile prevăzute de Ordonanţa Guvernului nr. 81/1998 privind unele măsuri pentru ameliorarea prin împădurire a terenurilor degradate, aprobată prin Legea nr. 107/1999, precum şi alte terenuri, în vederea lichidării enclavelor, regularizării perimetrului şi asigurării gospodăririi durabile a fondului forestier proprietate publică a statului, cu avizul inspectoratului silvic teritorial pentru controlul aplicării regimului silvic, terenuri care urmează să fie incluse în fondul forestier naţional.

   (2) Terenurile cumpărate în condiţiile alin.(1) dobândesc destinaţie forestieră şi vor fi cuprinse în amenajamentele silvice prin trecerea acestora în proprietate publică a statului, în condiţiile legii.

 
Alin. (1) şi (2) ale art.  9 se vor modifica şi vor avea următorul cuprins:

" Art. 9. - (1) Cu aprobarea autorităţii publice centrale care răspunde de silvicultură, Regia Naţională a Pădurilor, în scopul lichidării enclavelor din fondul forestier domeniu public al statului, cât şi pentru corectare a perimetrului acestuia,  efectuează schimburi de terenuri cu proprietarii suprafeţelor respective, inclusiv prin cumpărare, pe bază de acte autentice. 

(2) Prin schimburile efectuate, fiecare teren dobândeşte situaţia juridică a terenului pe care îl înlocuieşte. Operaţiunea de înregistrare în evidenţele cadastrale revine fiecărei părţi pentru terenul primit, cu plata taxelor de timbru potrivit prevederilor legale."

Deputat: Marian Ianculescu - PSD

Deputat: Ilie Neacşu - PRM

Deputat: Filip Georgescu - PSD

Deputat: Ristea Priboi - PSD
În vederea eliminării enclavelor şi corectarea perimetrelor pădurilor au fost preluate prevederile art. 51 din Legea nr. 26/1996 - Codul Silvic.

15.
Text introdus de Senat

După articolul 9, se introduce un nou articol, art.91, cu următorul cuprins:

“Art.91.- Contractele de vânzare-cumpărare încheiate de către stat, prin exercitarea dreptului de preempţiune, sunt scutite de taxa de timbru pentru transferul dreptului de proprietate. Cheltuielile privind încheierea în formă autentică a contractelor se suportă de către stat, dacă părţile nu au convenit altfel.”
Art. 91 se elimină.

 
Pentru egalitate de tratament. 

16.

După art. 9 se introduc 6 noi articole, art. 91, 92, 93, 94, 95, 96, cu următorul cuprins:

"Art. 91. - Autoritatea publică centrală care răspunde de silvicultură, prin Regia Naţională a Pădurilor, poate cumpăra terenuri degradate proprietate privată inapte pentru folosinţe agricole, în vederea ameliorării prin împădurire, prin constituirea lor în perimetre de ameliorare."

Deputat: Marian Ianculescu - PSD
Deputat: Ilie Neacşu - PRM
Pentru corelare cu legislaţia în vigoare.

17.

" Art. 92. - În zonele deficitare în păduri, autoritatea publică centrală care răspunde de agricultură şi silvicultură, prin Regia Naţională a Pădurilor, poate adopta măsuri de majorare a procentului de pădure în vederea combaterii fenomenului de secetă şi a schimbărilor climatice, prin împădurirea unor terenuri cu destinaţie agricolă, obţinute prin efectuarea de schimburi de terenuri cu destinaţie forestieră din celelalte zone prin echivalarea suprafeţelor."

Deputat: Marian Ianculescu - PSD
Deputat: Ilie Neacşu - PRM

Deputat: Ionel Olteanu - PSD
Pentru combaterea fenomenului de secetă şi a schimbărilor climatice, statul trebuie să dispună de toate mijloacele necesare în vederea împăduririi.

18.

" Art. 93. - (1) Terenurile cumpărate în condiţiile art. 9 şi art. 91 sau obţinute prin schimburi de terenuri conform prevederilor art. 9 şi art. 92 dobândesc destinaţie forestieră şi vor fi cuprinse în amenajamentele silvice prin trecerea acestora în proprietatea publică a statului, în condiţiile legii.

(2) Pentru terenurile prevăzute la alin.1 nu se plăteşte taxa pentru scoaterea definitivă din circuitul agricol."

Deputat: Marian Ianculescu - PSD

Deputat: Ilie Neacşu - PRM
Deputat: Ristea Priboi - PSD
Pentru corelare cu legislaţia în vigoare.

19.

" Art. 94. - Autoritatea publică centrală care răspunde de silvicultură, prin Regia Naţională a Pădurilor, poate dobândi terenuri cu destinaţie forestieră sau cu destinaţie agricolă în vederea împăduririi acestora şi prin donaţie a persoanelor fizice sau juridice."

Deputat: Marian Ianculescu - PSD

Deputat: Ilie Neacşu - PRM
Deputat: Ristea Priboi - PSD

Deputat: Ion Neagu - PSD
Pentru corelare cu legislaţia în vigoare.

20.

" Art. 95. - Metodologia de achiziţionare, prin cumpărare, schimb sau donaţie, a terenurilor ce pot fi incluse în fondul forestier proprietate publică a statului, se elaborează de autoritatea publică centrală care răspunde de silvicultură şi se aprobă prin Hotărâre de Guvern în termen de 30 de zile de la data publicării în Monitorul Oficial a legii de aprobare a prezentei ordonanţe de urgenţă."

Deputat: Marian Ianculescu - PSD

Deputat: Ilie Neacşu - PRM
Deputat: Ristea Priboi - PSD

Deputat: Emil Boc - PD
Stabilirea metodologiei nu se face prin lege, ci prin hotărâre, fiind un atribut al Guvernului.

21.

" Art. 96. - (1) Sunt interzise înstrăinările, sub orice formă, a terenurilor cu privire la care există litigii în instanţele judecătoreşti, pe tot timpul soluţionării acestor litigii.

 (2) Înstrăinările încheiate cu încălcarea prevederilor alin. (1) sunt nule. Nulitatea va fi constatată de către instanţa judecătorească la cererea oricărei persoane interesate.

(3) Serviciile de transcripţiuni şi inscripţiuni, precum şi birourile de carte funciară ale judecătoriilor vor evidenţia, în registrele de publicitate, opoziţiile de înstrăinare formulate de partea interesată şi, în aceste cazuri, vor refuza eliberarea certificatelor de sarcini necesare autentificării înstrăinărilor, solicitate de persoanele care vor să înstrăineze."
Deputat: Marian Ianculescu - PSD

Deputat: Ilie Neacşu - PRM
Deputat: Ristea Priboi - PSD

Deputat: Cornel Bădoiu - PSD
Pentru corelare cu prevederile Legii nr. 54/1998.

22.
Art.10. – Dispoziţiile prezentei ordonanţe de urgenţă se completează cu prevederile legislaţiei civile, ale Legii fondului funciar nr.18/1991, republicată, ale Legii nr.54/1998 privind circulaţia juridică a terenurilor, ale Legii nr.213/1998 privind proprietatea publică şi regimul juridic al acesteia, ale Legii nr.26/1996 – Codul silvic, precum şi ale Ordonanţei Guvernului nr.96/1998 privind reglementarea regimului silvic şi administrarea fondului forestier naţional, republicată, în măsura în care acestea nu sunt contrare prevederilor prezentei Ordonanţe de urgenţă.
Art. 10 se modifică şi va avea următorul cuprins:

" Art.10. – Dispoziţiile prezentei ordonanţe de urgenţă se completează cu prevederile legislaţiei civile, ale Legii fondului funciar nr.18/1991, republicată, ale Legii nr.54/1998 privind circulaţia juridică a terenurilor, ale Legii nr.213/1998 privind proprietatea publică şi regimul juridic al acesteia, ale Legii nr.26/1996 – Codul silvic, precum şi ale Ordonanţelor de Guvern 91/1998 şi nr. 96/1998, republicate cu modificările ulterioare, privind unele măsuri pentru ameliorarea prin împădurire a terenurilor degradate, respectiv reglementarea regimului silvic şi administrarea fondului forestier naţional,  în măsura în care acestea nu sunt contrare prevederilor prezentei Ordonanţe de urgenţă.

Deputat: Marian Ianculescu - PSD

Deputat: Ilie Neacşu - PRM
Deputat: Ristea Priboi - PSD


Pentru completarea actelor normative aflate în vigoare.

23.

După art. 10 se introduce un articol nou, art. 101, cu următorul cuprins:

" Art. 101 .  - Prezenta lege intră în vigoare după 45 de zile de la publicarea ei în Monitorul Oficial al României."

Deputat: Marian Ianculescu - PSD
Funcţionalitatea legii este legată de elaborarea şi aprobarea normelor metodologice.

În cursul dezbaterilor următoarele amendamente nu au fost acceptate:

Nr.

crt.
Articolul

(textul iniţial)
Amendamentul propus

(autorul)


           1. Motivare pro

2. Motivare contra

0.
1.
2.
3.

1.
Titlul legii:

Lege pentru aprobarea Ordonanţei de urgenţă a Guvernului nr. 226/2000 privind circulaţia juridică a terenurilor cu destinaţie forestieră
Titlul legii va avea următoarea redactare:

" Lege privind regimul juridic al terenurilor cu destinaţie forestieră"

Deputat: Birtalan Akos _ UDMR

Deputat: Tamas Sandor

Deputat: Kelemen Attila
1. Art. 17 din Legea nr. 54/1998 prevede: " Regimul circulaţiei juridice a terenurilor cu destinaţie forestieră se stabileşte prin lege specială." Acest lucru presupune mai mult decât titlul ordonanţei de urgenţă propusă spre adoptare.

2. Păstrarea  similitudinii cu titlul Legii. Nr. 54/1998

2.

După art. 91 se va introduce un nou articol, art. 92, cu următorul cuprins:

" Art. 92. - Pentru combaterea fenomenului de secetă şi a schimbărilor climatice, se vor împăduri, cu aprobarea autorităţii publice centrale care răspunde de silvicultură, terenurile agricole obţinute prin schimb sau cumpărare."

Deputat: Cornel Bădoiu - PSD


1. 

2. Textul adoptat de Comisii, fiind mai complex, acoperă modificarea propusă prin acest amendament.

3.

După art. 91 se va introduce un nou articol, art. 92, cu următorul cuprins:

" Art. 92. - În zonele deficitare de păduri, autoritatea publică centrală care răspunde de silvicultură, prin Regia Naţională a Pădurilor, poate lua măsuri de majorare a suprafeţelor de pădure în vederea combaterii fenomenului de secetă şi a schimbărilor climatice, prin împădurirea unor terenuri cu destinaţie agricolă."

Deputat: Mihai Nicolescu - PSD
1. 

2. Textul adoptat de Comisii, fiind mai complex, acoperă modificarea propusă prin acest amendament.

4.
Art.10. – Dispoziţiile prezentei ordonanţe de urgenţă se completează cu prevederile legislaţiei civile, ale Legii fondului funciar nr.18/1991, republicată, ale Legii nr.54/1998 privind circulaţia juridică a terenurilor, ale Legii nr.213/1998 privind proprietatea publică şi regimul juridic al acesteia, ale Legii nr.26/1996 – Codul silvic, precum şi ale Ordonanţei Guvernului nr.96/1998 privind reglementarea regimului silvic şi administrarea fondului forestier naţional, republicată, în măsura în care acestea nu sunt contrare prevederilor prezentei Ordonanţe de urgenţă.
Art. 10 se va modifica şi va avea următorul cuprins:

" Art. 10. - Dispoziţiile prezentei ordonanţe de urgenţă se completează cu prevederile legislaţiei civile, ale Legii fondului funciar nr.18/1991, republicată, ale Legii nr.213/1998 privind proprietatea publică şi regimul juridic al acesteia, ale Legii nr.26/1996 – Codul silvic, precum şi ale Ordonanţei Guvernului nr.96/1998 privind reglementarea regimului silvic şi administrarea fondului forestier naţional, republicată, în măsura în care acestea nu sunt contrare prevederilor prezentei Ordonanţe de urgenţă.

Deputat: Kelemen Attila - UDMR
Deputat: Birtalan Akos - UDMR

Deputat: Tamas Sandor - UDMR
1. Menţinerea acestui text ar crea paralelism de reglementare juridică.

2. Aplicarea legii se face corelând toate actele normative în vigoare şi care vizează acelaşi obiect de reglementare.


                  Preşedinte,









     Preşedinte,



   Ilie NEACŞU









dr. Ionel OLTEANU

Întocmit: Experţi parlamentari,

                Anton Păştinaru

                Aneta Barbu


  Dumitra Diaconu

